Maatietopalvelu

Kyselyvastaus

**Asiakirjan tunnus:** KT877

**Päivämäärä**: 5.6.2024

**Julkisuus:** Julkinen

# **Turkki / Kunniaväkivalta Turkissa**

# **Turkey / Honor violence in Turkey**

Kysymykset

1) Esiintyykö Turkissa kunniaan liittyvää väkivaltaa? Jos löytyy, mistä syystä, minkälaista ja mitä väestönryhmiä kohtaan?
2) Kohdistetaanko kunniaväkivaltaa myös poikiin ja miehiin Turkissa?
3) Mitä lainsäädäntöä Turkissa on kunniaväkivaltaan liittyen? Voiko kunniaväkivaltaa vastaan saada apua tai suojelua viranomaisilta?
4) Löytyykö tietoa siitä, onko ns. kunniamurhia tehty Turkissa, vaikka uhri olisi paennut maan sisäisesti toiselle paikkakunnalle?

Questions

1) Does honour -based violence occur in Turkey? If so, what are the reasonings and which social groups are being targeted?
2) Are men and boys also targeted by honour -based violence in Turkey?
3) Is there legislation regarding honour-based violence? Is it possible to receive state protection against honour -based violence?
4) Have so called honour killings been made even if the victim has escaped to other parts of the country?

# Esiintyykö Turkissa kunniaan liittyvää väkivaltaa? Jos, niin mistä syystä, minkälaista ja mitä väestönryhmiä kohtaan?

## Kunniaväkivalta

Vuonna 2003 julkaistuun perheitä ja avioliittoa käsittelevässä tietosanakirjassa julkaistussa kurdiperheitä kuvailevassa artikkelissa kerrotaan karkaamisten ja naisten kidnappaamisten olevan tapoja, joilla vastustetaan patriarkaalista systeemiä. Nämä teot tuovat kuitenkin häpeää perheelle, johtaen mahdollisiin kiistoihin perheiden tai klaanien välillä. Tällaisissa tilanteissa naisen kunnian katsotaan likaantuneen, minkä vuoksi hän ei voi enää palata takaisin perheensä luokse.[[1]](#footnote-1) Akatemiatutkija Aho Aksoyn vuonna 2019 julkaiseman kunniamurhia käsittelevän artikkelikokoelman mukaan ”kunnian” käsite vaihtelee ajasta ja paikasta riippuen, mutta se ollaan yhdistetty naisiin, naisten kehoihin, neitsyyteen ja naisten seksuaalisuuteen maanomistuksen ja omaisuuden kautta.[[2]](#footnote-2) Miehille kunnia merkitsee luotettavuutta ja heidän perheensä siveellisyyden suojelua. Naisilla kunnia liittyy seksuaaliseen puhtauteen.[[3]](#footnote-3) Filiz Kardamin kirjoittaman, YK:n väestörahaston 7.1.2007 julkaiseman raportin mukaan kunnian käsitteet jotka alistavat naisia asettavat paineita myös miehille tilanteissa, joissa miehet eivät kykene kontrolloimaan naisia odotetulla tavalla.[[4]](#footnote-4) Kunniaväkivaltaa tutkivaakatemiatutkija Bingül Durbaş kuvailee vuonna 2019 julkaistussa miehiin kohdistuvaa kunniaväkivaltaa Turkissa käsittelevässä artikkelissa kunniarikoksiin liittyvää kunniakäsitettä. Hän katsoo sen liittyvän yksittäisten miesten ja miesten yhdessä kollektiivisesti hallitsemaan vaikutusvallan, sosiaalisen aseman ja maineen käsitteisiin. Miehet ilmaisevat kunniaa kyvyllään hallita perheensä naisia, heidän elämäänsä, kehoaan ja seksuaalista autonomiaa, mitkä liittyvät siveellisyyden ja puhtauden käsitteisiin. Kunnian käsitettä hallitaan yhdessä häpeän käsitteen kanssa väkivallan ja väkivallan uhan kautta. Kunniaväkivallan uhreina ovat yleensä naiset ja tytöt ja tekijöinä ovat heidän lähisukulaiset. Joissain tapauksissa myös miehet voivat olla uhreja ja naiset tekijöitä tai he voivat toimia avustavassa roolissa kunniaväkivallan teossa.[[5]](#footnote-5) Miehiin kohdistettua kunniaväkivaltaa käsitellään tarkemmin tämän kyselyvastauksen 2. kysymyksen kohdalla.

Filiz Kardamin raportissa haastateltiin ihmisiä ympäri Turkkia kunniaan liittyvistä asioista ja käytännöistä. Haastattelujen perusteella kunniaa loukkaavat tapaukset jaettiin kuuteen kategoriaan: tapauksiin joissa avioituneella naisella on suhde avioliiton ulkopuolisen miehen kanssa, tapauksiin joissa avioitunut nainen pakenee rakastajan kanssa aviomiehensä ja sukunsa luota, tapauksiin joissa nainen hakee omaehtoisesti avioeroa, tapauksiin joissa avioeronnut nainen aloittaa suhteen toisen miehen kanssa, tapauksiin joissa aviottomalla nuorella naisella on suhde miehen kanssa, tapauksiin joissa avioton nuori nainen pakenee perheensä ja sukunsa luota miehen kanssa ja tapauksiin joissa avioitunut tai naimaton nainen kidnapataan tai raiskataan. Kaikissa näissä kategorioissa todettiin tapauksia, joissa naisiin oli kohdistettu kunniamurhia tai -väkivaltaa. Joissain tapauksissa myös miehiin kohdistettiin kunniaväkivaltaa.[[6]](#footnote-6) Filiz Kardamin haastattelemat eri haastatteluryhmät, niin Istanbulin kaupunkilaiset, kuin Itä-Turkin Şanlıurfassa asuvat antoivat saman kaltaisia vastauksia liittyen kunniaväkivallan taustalla oleviin syihin. Näiden arvioitiin olevan maaseudun taloudellisen kehitykseen puute, köyhyys, työttömyys, lukutaidon puute, vahvat perinteet, avioliitot sukulaisten välillä, polygamia ja pakkoavioliitot.[[7]](#footnote-7) Osa haastateltavista korosti patriarkaalista yhteiskuntajärjestystä ja perinteisiä sukupuolirooleja. Tästä puhuivat erityisesti korkeasti koulutetut henkilöt kuten juristit, journalistit ja psykologit, sekä aktivistit ja järjestötyöntekijät. Osa näki syynä perinteisten perhearvojen ja perheenjäsenten välisten suhteiden heikkenemisen. Tämä korostui erityisesti maaseudulta Istanbuliin muuttaneiden henkilöiden keskuudessa.[[8]](#footnote-8) Osa miehistä korosti sosiaalisten paineiden merkitystä tekojen taustalla. Yksi haastateltavista, Adanasta kotoisin oleva mies, kertoi että teot tehdään ettei kokonaisia heimoja karkoteta heidän kotialueeltaan. Miehet saattavat toimia lainvastaisesti, jotta eivät loukkaa oman yhteisönsä moraalia ja perinteitä. Tätä korostivat erityisesti haastateltavat Şanlıurfassa ja henkilöt, jotka olivat todistaneet kunniamurhia.[[9]](#footnote-9)

Kaikki kunniaa loukkaavat tapaukset eivät kuitenkaan johda kunniamurhiin, vaan tähän vaikuttavat paikalliset tekijät, kuten naisen kehoon liittyvät normit. Vaikuttavina tekijöinä mainitaan naisen siviilisääty, osapuolten sosiaalinen ja taloudellinen asema, sosiaalinen ympäristö ja paineet, osapuolten etninen ja uskonnollinen tausta, sekä neuvottelijoiden asema yhteisössä. Filizin raportissa tuodaan esiin tekijöitä, jotka vaikuttavat siihen miten kunniaa loukkaavissa tilanteissa osallisia rangaistaan paikallisyhteisöjen taholta. Raportissa tuodaan esiin perheiden sosiaalisen ja taloudellisen aseman vaikutus asian ratkaisemisessa. Varakkaampi ja vaikutusvaltaisempi perhe ei hyväksy tyttäreensä kohdistuvaa loukkaavaa käytöstä sellaiselta mieheltä, jonka perhe on köyhempi. Jos mies tulee rikkaammasta perheestä erilaisille ratkaisuille on enemmän tilaa esimerkiksi morsiuslunnaiden muodossa. Ratkaisevana tekijänä ovat kuitenkin paikalliset olosuhteet. Pienissä ja eristyneissä yhteisöissä, joissa sukulaissuhteet ovat merkittäviä perheiden reaktiot kunniaa loukkaaviin tekoihin voivat olla brutaaleja. Nämä voivat olla maaseudun kyläyhteisöjä tai naapurustoja kaupungeissa, joissa asukkailla on tiiviit suhteet toisiinsa. Jos perhe kykenee pitämään teon salassa tai peittelemään sitä rauhanteon mahdollisuus on suurempi. Tapauksissa, joissa tekoa ei voida salata tai peitellä, kuten tilanteissa, joissa nainen tulee raskaaksi tai ei suostu menemään naimisiin hänen kidnapanneen tai raiskanneen miehen kanssa tai tapauksissa, joissa osallisten perheiden välillä on merkittävä yhteiskunnallinen ja taloudellinen epätasa-arvo voivat johtaa äärimmäisiin reaktioihin. Alevi-taustaisten todetaan raportissa pyrkivän sunni-taustaisia perheitä useammin löytämään rauhanomaista ratkaisua kunniaa koskeviin kiistoihin.[[10]](#footnote-10)

YK:n naisiin ja tyttöihin kohdistuvan väkivallan erityisraportoijan 1.6.2023 julkaiseman Turkkia koskevan raportin mukaan monet naisiin ja tyttöihin kohdistuvat rikokset tehdään niin-kutsutun kunnian puolesta.[[11]](#footnote-11) Raportin mukaan erityisesti kurdialueiden naiset ja tytöt ovat yliedustettuina kunniamurhien uhreina.[[12]](#footnote-12) Yhdysvaltojen ulkoministeriön Turkin ihmisoikeustilannetta vuonna 2023 kuvaavan raportin mukaan naisiin kohdistetuista kunniaväkivaltatapauksista raportoitiin erityisesti Kaakkois-Turkissa.[[13]](#footnote-13)

Voice of America -uutismedia uutisoi 12.2.2024 naisiin kohdistuvasta väkivallasta Turkissa. Turkin sisäministeriön mukaan vuonna 2023 Turkissa tapettiin 300 naista, mutta muiden naisiin kohdistuvaa väkivaltaa keräävistä tahoista on raportoinut määrän olevan suurempi. Ministeri Ali Yerlikayan mukaan 300 naisen murhasta vuonna 2023 epäiltiin 284 henkilöä, joista 208 pidätettiin. Heistä 71 teki itsemurhan. Itsenäisen Bianet -tietotoimiston mukaan vuonna 2023 Turkissa tapettiin yhteensä 333 naista ja 28 lasta miesten heihin kohdistaman väkivallan seurauksena. Bianetin mukaan 270 naista kuoli epäilyttävissä olosuhteissa. 46 naista tapettiin Bianetin mukaan huolimatta suojelutoimista, kuten lähestymiskielloista. Kadın Cinayetlerini Durduracağız Platformu -järjestön keräämien tilastojen mukaan vuonna 2023 315 naista tapettiin ja 248 kuoli epäilyttävissä olosuhteissa. Järjestön mukaan 65 tapetuista naisista tapettiin heidän kotonaan. Artikkeliin haastateltu Kaakkois-Turkissa naisiin kohdistuvan väkivallan vastaista työtä tekevän KAMER -säätiön puheenjohtaja Nebahat Akkoç kertoo naisiin kohdistuvien murhien jatkuvan kaikkialla Turkissa. Hän arvio taustalla vaikuttavan toksinen käsitys maskuliinisuudesta.[[14]](#footnote-14)

Viime vuosina medialähteissä mainittuja verikostoon liittyviä tapauksia (lista ei ole tyhjentävä, vaan pyrkii osoittamaan esimerkein millaisista tapauksista ollaan kerrottu julkisuudessa):

* NTV uutisoi 19.10.2023 Düzcen kaupungissa tapahtuneesta murhasta jossa mies puukotti toisen miehen kuoliaaksi, kun hän oli nähnyt hänet vaimonsa kanssa kadulla, jota hän epäili pettämisestä.[[15]](#footnote-15)
* Milliyet -media uutisoi 5.4.2023 Çanakkalen piirikunnan Ezinen alueella asuvan 41 -vuotiaan miehen joka tuomittiin 38 -vuotiaan vaimonsa murhasta julkaisseen päivityksen sosiaalisessa mediassa, jossa hän kertoo olevansa ylpeä teosta. Hän kertoo motiiviksi naisen avioliiton ulkopuolisen suhteen. Kuolleen naisen isä syyttää tekijää tyttärensä kaltoinkohtelusta. Nainen oli palannut vuosi sitten isänsä luokse ja hakenut avioeroa miehestään. Tekijä oli mennyt appi-isänsä luokse ja ampunut vaimonsa.[[16]](#footnote-16)
* Ipekyol -lehti uutisoi 4.4.2023 kunniamurhasta Urfassa, joka tallentui valvontakameraan. Artikkelin mukaan tekijä oli uhrin anoppi. Uhri oli julkaissut avioeron jälkeen kuvia sosiaaliseen mediaan, joita anoppi piti epäsopivina. Nainen oli huutanut ”olen puhdistanut kunniani” poliisin pidättäessä hänet.[[17]](#footnote-17)
* Van Postasi Gazetesi -lehti uutisoi 29.1.2022 Vanin Ipekyolun alueella tapahtuneesta kahden ihmisen taposta, missä epäillään olevan taustalla kunniaan liittyvä motiivi. Tekijän kerrotaan ampuneen vaimonsa ja naisen kumppanin. Toiselta uhrilta oltiin artikkelin mukaan leikattu korva irti.[[18]](#footnote-18) Van Hakimiyet -media uutisoi 1.2.2022 tekijän kieltäneen teon taustalla olleen kunniamotiivi. Tekijä kuitenkin kertoo että oli suunnitellut pitkään vaimonsa murhaamista, sillä epäili hänen pettävän häntä.[[19]](#footnote-19)
* Milliyet uutisoi 5.5.2021 oikeudenkäynnistä, mitä käytiin 37 -vuotiaan Ankarassa asuneen miehen murhaan liittyen. Artikkelin mukaan tapaukseen liittyen pidätettiin 4 syyrialaista miestä. 22 -vuotias syyrialainen nainen, joka on myös kahden lapsen äiti, kertoo asuneensa uhrin kanssa 9 kuukauden ajan, eikä hänen sukulaisensa olleet tietoisia tästä suhteesta. Nainen kertoo saaneensa tavanneensa uhrin hänen muutettuaan Ankaraan ja saaneen hänen omistamastaan huonekaluliikkeestä töitä, minkä jälkeen he muuttivat yhteen. Hän kertoi viranomaisille, ettei tiedä kuka teki murhan, minkä jälkeen pidätetyt neljä henkilöä vapautettiin. Syyttäjät nostivat syytteet neljää henkillöä, mukaan lukien naista vastaan uhrin surmaamisesta. Nainen kertoi että poliisi ja syyttäjä olivat muuttaneet hänen lausuntojaan ja sanoi ettei hänellä ja uhrilla ollut suhdetta. Yksi syytetyistä sanoi että hän sai tietää vaimonsa ja uhrin välisestä suhteesta hänen kuolemansa jälkeen. Uhrin naapuri oli kertonut hänelle ennen kuolemaansa suhteestaan syyrialaiseen naiseen. Hän kertoo että suurin osa naapurustosta oli tietoisia suhteesta. Heidän tuntemansa imaami oli kertonut uhrille, että suhde oli ”sopimaton” ja että hänen tulisi päättää suhde. Tapauksessa ei olla päästy ratkaisuun, sillä tuomareita oltiin vaihdettu kolme kertaa vuoden 2016 sotilasvallankaappauksen vuoksi, eikä asiasta olla kerätty tarpeeksi todisteita. Tuomari kuitenkin totesi että asiassa epäillään kunniarikosta, sillä siihen liittyy uhrin seksuaalinen kanssakäyminen yhden asianomaisen kanssa.[[20]](#footnote-20)
* Milliyet uutisoi 30.1.2021 tapauksesta Gaziosmanpaşassa, jossa vankilasta vapautunut mies sai tietää vaimonsa suhteesta hänen vävynsä kanssa, mikä johti naisen itsemurhaan ja siihen että mies tappoi vävynsä. Tekijä kertoi murhanneensa miehen ”suojellakseen omaa kunniaansa”.[[21]](#footnote-21)

## Verikostot

Vuonna 2003 julkaistuun perheitä ja avioliittoa käsittelevässä tietosanakirjassa julkaistussa kurdiperheitä käsittelevässä artikkelissa mainitaan myös verikostot. Artikkelin mukaan verikostot alkavat usein murhalla, minkä jälkeen uhrin heimo kokoontuu tekemään laittoman tuomion. Kostotoimet luovat kierteen, mikä saattaa eskaloitua heimojen väliseksi sodaksi.[[22]](#footnote-22) Sinan Çayan vuonna 2014 verikostoja käsittelevässä artikkelissa nostetaan esiin, että kostot saattavat tapahtua myös perheenjäsenten, kuten tätien tai setien poikien välillä, jotka ottavat aseman toisiaan vastaan. Ydinperheen lisäksi osallisina saattaa olla suvut, kylät tai kokonaiset heimot. Useissa tällaisissa tapauksissa taustalla ovat taloudelliset syyt.[[23]](#footnote-23) Verikosto voi Aksoyn artikkelin johtaa kidnappauksiin tai pakkoavioliittoihin, jotka lisäävät naisiin kohdistuvien kunniamurhien mahdollisuutta.[[24]](#footnote-24)

Useiden, vuosien 1998 ja 2007 välillä tehtyjen selvitysten mukaan erilaiset naisiin liittyvät asiat kuten kielletyt avioliitot, sieppaukset ja raiskaukset, jotka voivat johtaa kunniaväkivaltaan, olivat myös verikostojen taustalla.[[25]](#footnote-25) Artikkelin mukaan erityisesti maaseudulla matalasti koulutetun väestön keskuudessa kunnia on yksilöille ja yhteisöille tärkeitä asioita, eikä sen merkitys muutu ihmisten muuttaessa kaupunkeihin.[[26]](#footnote-26) Ranskan maahanmuuttoviraston 24.3.2018 julkaistuun artikkeliin haastatellun Şanlıurfassa toimivan juristin mukaan toistuvien Kaakkois-Turkissa tapahtuvien kunniamurhien syynä on väestön alhainen koulutusaste ja oikeusjärjestelmän hitaus reagoida omaisuutta ja laidunnusoikeutta koskeviin kiistoihin.[[27]](#footnote-27) Aksoyn artikkelikokoelman mukaan verikostoon Turkissa liittyy puutteet oikeudelliseen prosessiin pääsyssä, matala koulutusaste tietyissä osissa maata ja paikalliset yhteiskunnalliset rakenteet.[[28]](#footnote-28)

Ranskalaisen Slate -median 27.6.2018 julkaiseman artikkelin mukaan sukujen välisten kiistojen selvittäminen käsiasein oikeudellisen prosessin sijaan on yleistynyt vuoden 2016 vallankaappausyrityksen jälkeen.[[29]](#footnote-29) Turkkilaisen Milliyet -sanomalehden syyskuussa 2019 julkaisemassa artikkelissa käsitellään verikostoihin liittyviä rikostilastoja Turkissa. Artikkelin mukaan tammikuusta 2010 heinäkuuhun 2019 suurin määrä verikostoihin liittyviä rikoksia tehtiin vuonna 2017, jolloin viranomaiset rekisteröivät 395 tapausta, joissa oli 348 syytettyä. Vuonna yhteensä 2018 223 henkilöä tutkittiin 267 kanteesta ja tammikuusta heinäkuuhun 2019 yhteensä 91 kannetta oltiin tehty 88 henkilöstä. Vuodesta 2010 heinäkuuhun 2019 yhteensä 873 henkilöä tuomittiin elinkautiseen vankeuteen verikostoihin liittyvissä rikoksissa.[[30]](#footnote-30)

Viime vuosina medialähteissä mainittuja verikostoon liittyviä tapauksia (lista ei ole tyhjentävä, vaan pyrkii osoittamaan esimerkein millaisista tapauksista ollaan kerrottu julkisuudessa):

* T24 uutisoi tammikuussa 2020 elokuussa 2019 tapahtuneesta tapauksesta, jossa lapsi tapettiin verikoston seurauksena. Asianomaiset perheet olivat sopineet yhdessä verirahasta, mutta uhrin alaikäiset veljet olivat tästä huolimatta surmanneet murhaajan veljen.[[31]](#footnote-31)
* Haber Turk uutisoi 22.3.2021 19 vuotta aikaisemmin murhan tehneen henkilön joutuneen uhrin pojan murhaamaksi, kun uhrin poika oli vapautunut vankilasta.[[32]](#footnote-32)
* Rudaw uutisoi 5.2.2021 perheiden välisestä kiistasta Adiyamanin provinssissa, missä kuoli seitsemän ihmistä ja haavoittui 3. Artikkelin mukaan perheiden väliset riidat ovat yleisiä erityisesti Turkin konservatiivisella maaseudulla.[[33]](#footnote-33)
* Duvar uutisoi 22.5.2021 kahden suvun välisistä verikostosta liittyen maankäyttökiistaan Şanlıurfan provinssin Taşlın kylässä. Yhteenotot perheiden välillä johtivat kolmen henkilön kuolemaan ja yhdeksän henkilön haavoittumiseen.[[34]](#footnote-34)
* Hürriyet uutisoi 9.3.2022 Izmirissä tapahtuneesta 47 -vuotiaan miehen kunniamurhasta. Murhasta pidätetty henkilö oli kertonut viranomaisille, että teon motiivina oli se, että uhri oli syytettynä oikeudessa hänen veljensä taposta 12 vuotta aikaisemmin.[[35]](#footnote-35)
* Hürriyet uutisoi 3.7.2022 kolmen ihmisen kuolleen siviilien välisen tulistaistelun seurauksena Batmanin piirikunnan Armatlun kylässä. Artikkelin mukaan tulitaistelun taustalla oli verikosto. Verikoston kerrotaan alkaneen 6 vuotta aikaisemmin tapahtuneesta tulitaisteluksi eskaloituneesta välikohtauksesta, jossa yksi henkilö kuoli.[[36]](#footnote-36)
* Hürriyet uutisoi 2.10.2022 Istanbulin Kartalin kaupunginosan MHP -puolueosaston varapuheenjohtajan Erkan Hançerin murhasta. Poliisi kertoi murhan taustalla olleen tekijän ja Hançerin sukujen välinen verikosto, missä Hançer oli murhannut tekijän palkanneen henkilön veljen vuonna 2002.[[37]](#footnote-37)
* Hürriyet uutisoi 3.1.2023 Bodrumissa tapahtuneesta kunniamurhasta. Artikkelin mukaan Bodrumissa 20 -vuotiaan Kenan Uzunayn murhasta pidätettiin 6 henkilöä. Murhan motiivina epäiltiin verikostoa, jossa tekijät olivat tappaneen uhrin isän Patnosissa 14 vuotta sitten ja uhrin serkku oli tappanut tekijöiden sukulaisen, josta Kenan Uzunayn murha oli kosto.[[38]](#footnote-38)
* CNN Türk uutisoi 22.11.2023 47 -vuotisen verikoston päättymisestä Mardinissa kahden perheen välillä. Kostokierteen kerrotaan alkaneen 13 -vuotiaan pojan murhasta. Verikosto päättyi perheiden väliseen illalliseen, johon osallistui tuhansia ihmisiä.[[39]](#footnote-39)
* NTV uutisoi 18.9.2023 4 henkilön murhasta verikoston seurauksena. Murhat olivat tapahtuneet 9 vuotta aikaisemmin ja murhaaja oli siitä asti paennut viranomaisia.[[40]](#footnote-40)
* Hürriyet uutisoi 16.11.2023 Diyarbakırissa tapahtuneesta kunniamurhasta, jossa 53 -vuotiaan mies murhattiin maankäyttökiistan päätteeksi. Teon taustalla arvioidaan olevan 20 vuotta vanha kiista verirahasta. 20 vuotta sitten 53 -vuotiaan miehen murhaaja oli tappanut uhrin veljen, josta 53 -vuotias mies oli saanut verirahana kiistellyn maa-alueen.[[41]](#footnote-41)
* Milliyet uutisoi 7.12.2023 Adanassa tehdystä pidätyksestä. Motiiviksi epäillään kostoa tekijän veljen murhasta.[[42]](#footnote-42)
* Hürriyet uutisoi 20.2.2024 kahden perheen välisestä aseellisesta yhteenotosta 15.7.2023 Diyarbakırissa jossa kuoli 2 henkilöä ja haavoittui 9. Artikkelissa kerrotaan santarmin tehneen intervention perheiden välisessä tulitaistelussa. Taistelun taustalla kerrotaan olleen perheiden välinen maakiista.[[43]](#footnote-43)
* Milliyet uutisoi 23.2.2024 4 lapsen isän kuolleen, kun häntä ammuttiin kadulla Istanbulin Atakentin kaupunginosassa. Artikkelin mukaan teon taustalla epäillään olevan verikostoon liittyvä motiivi.[[44]](#footnote-44)

# Kohdistetaanko kunniaväkivaltaa myös poikiin ja miehiin Turkissa?

Tutkija Mohammad Mazher Idrissin vuonna 2021 julkaiseman artikkelin mukaan miehiin kohdistuva kunniaväkivalta ja pakkoavioliitot on alitutkittu aihe. Artikkelin mukaan kunniaväkivallassa ja pakkoavioliitoissa tekijöinä ovat miehet, jotka ovat sisäistäneet patriarkaalisen kulttuurin, mihin kuuluu perinteiset sukupuoliroolit, syrjintä ja naisten esineellistäminen. Artikkelissa tuodaan esiin, että myös miehet, jotka haastavat patriarkaalista ideologiaa voivat joutua kunniaväkivallan uhreiksi. Tämä voi tapahtua esimerkiksi sen kautta, että he paljastuvat homoseksuaaleiksi tai jos heidän katsotaan käyttäytyvän länsimaalaisella tavalla. Aihe on kuitenkin akateemisesti alitutkittu.[[45]](#footnote-45) Bingül Durbaş toteaa miehiin kohdistuvaa kunniaväkivaltaa Turkissa käsittelevässä vuonna 2019 julkaistussa artikkelissaan, että mies voi joutua kunniaväkivallan uhriksi jos hän ylittää toisen miehen kunniaan liittyviä rajoja esimerkiksi loukkaamalla häntä hänen naispuolisista sukulaisistaan, jolloin hän loukkaa tämän miehen kykyä kontrolloida naispuolisten sukulaisten seksuaalisuutta. Ympäröivä yhteisö valvoo miehen kykyä elää yhteisön odotusten mukaisesti. Odotuksiin kuuluu kyky elää ja toimia esimerkillisesti yhteisön määrittelemänä ”kunniallisena miehenä”. Jos hän epäonnistuu tässä, yhteisö saattaa luokitella hänet ”sopimattomaksi” ja kykenemättömäksi suojelemaan perheensä kunniaa. Miehet kamppailevat keskenään naisten kehojen, elämän ja seksuaalisuuden hallinnasta ja voi johtaa miesten välisiin kiistatilanteisiin. Mies, joka haastaa tai jonka nähdään haastavan toisen miehen ylläpitämä naispuolisten perheenjäsenten kontrolliin liittyvä auktoriteetti luokitellaan ulkopuoliseksi tai viholliseksi, jolloin heidän on reagoitava palauttaakseen kunniansa. Heteroseksuaalisiin miehiin tai seksuaali- ja sukupuolivähemmistöön kuuluvia henkilöihin voidaan kohdistaa kunniaväkivaltaa myös tapauksissa, joissa uhrin katsotaan epäonnistuneen noudattamaan heteronormatiivista patriarkaalista sukupuolijärjestystä. Tähän kuuluvat yhteisön määrittelemät normit, sukupuolinormien mukaisesti hyväksyttävät tavat käyttäytyä ja elää perheessä ja yhteisössä.[[46]](#footnote-46)

Filiz Kardamin raportissa tuodaan esiin, että tietyissä olosuhteissa myös miehet voivat joutua kunniaväkivallan uhreiksi.[[47]](#footnote-47) Raportissa kategorisoitiin kunniaa loukkaavia tapauksia haastattelujen perusteella.

* Tapauksissa, joissa avioituneella naisella on suhde ulkopuolisen miehen kanssa kumpaakin pidetään syyllisenä kunnian rikkomiseen ja ansaitsevat kuolla perinteiden mukaisesti. Tutkijat saivat tietoonsa 20 tällaista tapausta, joista 14 oli päättynyt naisen, miehen tai kummankin murhaan. Aviomies tai hänen sukulaisensa ”pelastaa” sekä oman että vaimonsa suvun kunnian murhaamalla vaimonsa ja häneen suhteessa olleen miehen. Ulkopuolisen miehen suku ei yleensä sekaannu tähän, sillä kunnia liittyy naisen kehoon ja naisen ”omistajien” (eli hänen aviomiehensä ja perheensä) velvollisuus on suojella naisen kunniaa. Miehen arvokkuus on kiinni tästä. Tapauksissa, joissa ulkopuolisen miehen heimolla on vahvempi asema häntä ei tapeta. Tapauksissa, joissa aviomies katsoo vaimonsa olevan viaton ja ulkopuolisen miehen syyllinen, katsotaan oikeutetuksi, että mies kuolee.[[48]](#footnote-48)
* Tapauksissa, joissa avioitunut nainen pakenee miehen kanssa kotiseudulta muualle sekä nainen että mies tapetaan. Yhdessä raportissa listatussa tapauksessa paennut pariskunta pakeni Istanbulin kautta Eurooppaan, jolloin aviomies ja hänen vaimonsa perheet tappoivat rakastajan veljen.[[49]](#footnote-49) Neljässä tapauksesta viidestä joissa eronneella naisella oli suhde uuden miehen kanssa sekä mies että nainen tapettiin.[[50]](#footnote-50)
* Raporttiin kerättiin tietoa 25 tapauksesta, joissa nuorella aviottomalla naisella oli suhde miehen kanssa. Näistä puolet päättyivät siihen että joko tyttö, poika tai kummatkin murhattiin. Näissä tapauksissa tytön suvulla on velvoite tappaa sekä tyttö että hänen rakastajansa tai toinen heistä kunnian puhdistamiseksi.[[51]](#footnote-51)
* Joissain tapauksissa, joissa naimaton nainen raiskattiin naimattoman miehen toimesta raiskaaja ja hänen perheenjäseniään tapettiin. Raportissa kerrotaan tapauksesta jossa 30 raiskaajan heimoon kuuluvaan miestä poltettiin elävänä. Yhdessä tapauksessa kehitysvammaisen tytön raiskannut mies ei suostunut naimaan tyttöä minkä johdosta hänet ammuttiin.[[52]](#footnote-52)

Tapauksissa. joissa perheen kunniaa on loukattu, loukattu osapuoli voi vaatia korvauksia (turk. *berdel)*. Yhdessä Batmanissa raportoidussa tapauksessa tytön perhe uhkasi tappaa pojan, nostaen vaadittavan morsiuslunnaiden määrää. Lopulta miehen perhe joutui myymään talonsa maksaakseen tämän korvauksen tytön perheelle. Raportissa kerrotaan tapauksesta, jossa naimaton nuori nainen ja naimaton mies pakenivat kotipaikkakunnaltaan yhdessä. Raportin mukaan mieheen olisi muuten kohdistunut kuoleman uhka, mutta koska hän tuli vaikutusvaltaisesta heimosta hänen taustansa suojasi häntä ja naista.[[53]](#footnote-53)

Bingül Durbaş tutki vuonna 2019 julkaistussa artikkelissaan miehiin kohdistuvaa kunniaväkivaltaa Turkin oikeusistuimissa käsiteltyjen tapausten kautta, joissa rangaistusta lievennettiin ”perusteettomaan provokaatioon”[[54]](#footnote-54) vedoten. Hän kategorisoi tapaukset seuraavasti:

* Tapaukset, joissa raiskauksen tai häirinnän uhriksi joutuneen naisen veli tappoi tekoon syyllistyneen miehen,
* tapaukset, jossa naisen oli suhde mieheen tai erosi veljestään perheen perustamisen jälkeen, veli tappoi kyseisen miehen,
* naisen poika tappoi miehen, jolla oli suhde hänen äitinsä kanssa,
* naissukulaisen kanssa suhteessa ollut mies, joka tapettiin miespuolisten sukulaisten toimesta,
* mies tapettiin aviorikoksen vuoksi.

Tapaukset tapahtuivat vuosina 2005–2008.[[55]](#footnote-55)

Sveitsin pakolaisavun sähköpostitse 19.4.2023 haastatteleman verikostoja Turkissa tutkivan akatemiatutkija Gareth Jenkinsin mukaan kaikki verikoston kohteena olevan henkilön sukulaiset, mukaan lukien serkut ja sukuun tulleet henkilöt, voivat joutua myös verikoston kohteiksi. Verikoston kohteeksi joutuminen riippuu Jenkinsin mukaan sukulaisuussuhteesta. Hänen mukaansa avioliiton kautta sukuun liittyneisiin liittyy matalampi riski, kuin verikoston kohteena olevan henkilön verisukulaisilla.[[56]](#footnote-56) Sveitsin pakolaisavun turkkilaiselta ihmisoikeusjärjestöltä 18.4.2023 saaman sähköpostivastauksen mukaan kaikki verikostossa mukana olevien perheiden jäsenet ovat väkivallan uhan alaisia.[[57]](#footnote-57) Turkkilaisen kriminologian tohtorin Sinan Çayan vuonna 2014 julkaiseman verikostoja käsittelevän artikkelin mukaan kaikki verikostoissa osallisina olevien sukujen jäsenet ovat mahdollisten kostotoimien kohteita, sillä koko sukua pidetään syyllisenä verikostoon johtaneeseen rikokseen.[[58]](#footnote-58) Gareth Jenkins kertoo sähköpostivastauksessaan Sveitsin pakolaisavulle, että suvun miesten lisäksi myös lapsiin ja naisiin saatetaan kohdistaa väkivaltaa. Maaseudun perinteisiin kuuluu, että miesten tehtävänä on suojella naisia ja lapsia, minkä vuoksi näihin ihmisryhmiin kohdistettu väkivalta loukkaa vastapuolen suvun miesten kunniaa.[[59]](#footnote-59)

# Mitä lainsäädäntöä Turkissa on kunniaväkivaltaan liittyen? Voiko kunniaväkivaltaa vastaan saada apua tai suojelua viranomaisilta?

## Kunniaväkivallan vastainen lainsäädäntö

Turkin rikoslain 82. artikla määrittää vanhemman, lapsen, puolison ja sukulaisen murhan tai verikoston rangaistavaksi raskaaseen elinkautiseen.[[60]](#footnote-60) Laki numero 6284 perheen suojelemiseksi ja naisiin kohdistuvan seksuaalisen ja muun väkivallan ehkäisemiseksi velvoittaa poliisin ja paikallisviranomaiset auttamaan väkivallan uhan alla eläviä uhreja. Uhreilla on lain mukaan oikeus erilaisiin tukiin, mukaan lukien hätäasumukseen, taloudelliseen tukeen, psykologiseen ja lainopilliseen tukeen, väliaikaiseen suojeluun ja neljän kuukauden lastenhoitoon.[[61]](#footnote-61)

YK:n naisiin ja tyttöihin kohdistuvan väkivallan erityisraportoijan 1.6.2023 julkaiseman Turkkia koskevan raportin mukaan Turkin vuoden 2004 rikoslaki asettaa kunniarikoksista elinkautisen vankeusrangaistuksen.[[62]](#footnote-62) Raportin mukaan Turkin ylin valitustuomioistuin pyrki 11.5.2010 tekemällään päätöksellä 2010/111 ratkaisemaan kunniarikoksiin liittyvät monitulkintaisuudet. Päätöksessä annettiin kolme kategoriaa liittyen kunniaan liittyvään motiiviin ja provokaatioon liittyvään lieventävään vaikutukseen: 1. tekijä uskoo olevansa velvoitettu tekemään rikos perinteiden vuoksi, 2. ”perusteettoman provokaation”[[63]](#footnote-63) lieventävää vaikutusta ei voida soveltaa tapauksiin, joissa tekijän motiivina on ”perinne”, 3. ”provokaatioon” perustuvaa lieventävää vaikutusta ei sovelleta ”kunniamurhissa”. Valitusoikeus on kuitenkin todennut näiden ”kunniaa” määrittävien kategorioiden vakiinnuttamisen vaikeana, sillä ”perusteettomalle provokaatiolle” ei ole yhdenmukaista määritelmää.[[64]](#footnote-64) Tutkija Bingül Durbaş nostaa esiin, että vaikka vuoden 2005 rikoslakiuudistus toi ”perinteen” (turk. *töre*) käsitteen kunniaväkivaltaa käsittelevään lainsäädäntöön, kunniaa (turk. *namus*) ei mainita erikseen rikoslaissa.[[65]](#footnote-65)

Tutkija Sinan Çayan mukaan Turkin lainsäädäntö on aina suhtautunut verikostoihin ankarasti, mutta siitä huolimatta verikostoa käytetään yhä konfliktien ratkaisemiseksi. Turkin laki erottaa henkilökohtaisen koston verikostosta. Verikostossa tekijän ja uhrin välillä ei ole subjektiivista suhdetta ja teko tehdään velvollisuudentunnosta. Verikosto lisää rikoksen vakavuutta ja tuomioistuin voi päättää sukujen välisestä karkotuksesta tällaisessa tapauksessa. Çayan näkee, että raskaat rangaistukset eivät ole saavuttaneet haluttuja tavoitteita verikostojen ennaltaehkäisyssä.[[66]](#footnote-66) Yhdysvaltojen ulkoministeriön Turkin ihmisoikeustilannetta vuonna 2023 kuvaavan raportin mukaan Turkin rikoslaki määrää elinkautisen vankeusrangaistuksen tapoista, joiden motiivina on ”perinne”, mutta kansalaisjärjestöt ovat raportoineet siitä, että oikeusistuimet ovat lieventäneet rangaistuksia erilaisilla perusteilla, kuten ”perusteettomalla provokaatiolla”.[[67]](#footnote-67)

Amnesty International -ihmisoikeusjärjestön vuonna 2021 julkaiseman naisiin kohdistuvaa väkivaltaa Turkissa kuvaavan raportin mukaan ”perinteeseen” vetoamista ei voida Turkin rikoslain mukaan käyttää rangaistuksen lieventämiseksi vaan sitä pidetään raskauttavana tekijänä rikoksessa. Tästä huolimatta kunniamurhan tehneet miehet vetoavat oikeudessa ”perinteeseen” saadakseen rangaistustaan kevennettyä rikoslain 29. artiklan[[68]](#footnote-68) perusteella.[[69]](#footnote-69) Bingül Durbaş katsoo valtion olevan yhtenä osallisena miehiin kohdistuvan kunniaväkivallan ilmenemisestä Turkissa. Hän katsoo valtion instituutioiden ylläpitävän kunniaväkivaltaan johtavaa patriarkaalista järjestystä, sillä valtaosa sen instituutioista on miesten johtamia. Ihmisiä käsitellään heidän sukupuolirooliensa mukaisesti patriarkaalisten periaatteiden kautta.[[70]](#footnote-70) Hän tuo artikkelissaan esiin useita oikeustapauksia miehiin kohdistuvia kunniamurhia käsittelevistä tapauksista, joissa rangaistusta kevennettiin provokaation perusteella. Oikeus luokitteli provokaatioksi uhrin suhteen tuomitun henkilön siskon tai äidin kanssa, sen, että avioliiton ulkopuolisella miehellä on suhde tekijän siskon kanssa, sen, että uhrilla oli suhde tuomitun naispuolisen sukulaisen kanssa, sekä tapaukset, joissa tuomitun vaimo oli tehnyt aviorikoksen uhrin kanssa.[[71]](#footnote-71)

## Viranomaissuojelun saatavuus

YK:n lasten oikeuksien komitean 2.6.2023 julkaisemassa raportissa kehotetaan Turkkia toimeenpanemaan kunniaväkivallan vastaista lainsäädäntöä. Raportissa kehotetaan myös takaamaan kunnianväkivallan uhreille tarkoitettujen suojaustoimien, mukaan lukien turvakotien, saatavuus. Siinä kehotetaan myös toimeenpanemaan kunniaväkivaltaa ennaltaehkäiseviä toimia, joilla pyritään vähentämään naisvihaa (misogyniaa) ja muita tähän rikollisuudenlajiin liittyviä rikoksia.[[72]](#footnote-72)

Sveitsin pakolaisavun haastatteleman Gareth Jenkinsin mukaan verikoston uhan alla elävien on äärimmäisen vaikea saada viranomaissuojelua Turkissa. Suurin osa verikostoista tapahtuu maaseudulla, missä suojelua on hänen mukaansa vaikea saada. Uhan alla elävät mieluummin pakenevat, kuin pyrkivät löytämään suojelua viranomaisilta. Valtion interventioon kuuluu yleensä pyrkimys sovittaa kiista perheiden välillä, mitä osallisina olevat suvut eivät kuitenkaan aina noudata.[[73]](#footnote-73) Gareth Jenkins kertoo, että Turkin maaseudulla toimivat kylävartijat[[74]](#footnote-74) voivat toimia valtionsuojelun alaisena ja ilman rangaistuksen uhkaa. Heitä on ollut osallisina useissa verikostoihin liittyvissä oikeudenloukkauksissa, kuten ryöstöissä ja murhissa. Usein nämä tapaukset esitetään kylävartijoiden ja PKK:n välisinä tulitaisteluina. Turkin viranomaiset eivät yleisesti ottaen Jenkinsin mukaan halua nostaa rikossyytteitä kylävartijoita vastaan, sillä he eivät halua menettää paikallisyhteisön luottamusta. Sveitsin pakolaisavun turkkilaisen ihmisoikeusjärjestön johtajalta saaman sähköpostin mukaan kylävartijoihin kuuluvia henkilöitä on tekijöinä tai osallisina useissa verikostoissa.[[75]](#footnote-75)

8.3.2012 voimaan tulleen lain numero 6284 perusteella perustettiin ŞÖNİM -keskuksia[[76]](#footnote-76), joiden on tarkoitus antaa ympärivuorokautista tukea väkivallan uhan alla eläville ja ennaltaehkäisemään väkivaltaa.[[77]](#footnote-77) Kanadan maahanmuuttoviraston 29.11.2022 julkaisemaan kotiväkivaltaa Turkissa käsittelevään raporttiin haastatellun Mor Çatı -kansalaisjärjestön edustajan mukaan keskukset auttavat naisia löytämään töitä ja ammattikoulutusta ja koordinoivat tukipalveluita.[[78]](#footnote-78) Human Rights Watch -ihmisoikeusjärjestön mukaan keskukset toimivat ”keskeisenä pilarina” kotiväkivallan vastaisissa toimissa. Ne toimeenpanevat viranomaisten suojelu- ja ennaltaehkäisymääräyksiä ja vastaavat oikeusistuinten, poliisin ja sosiaalipalveluiden välisestä koordinoinnista.[[79]](#footnote-79) Istanbulin sopimuksen monitorointialustan vuoden 2017 monitorointiraportin mukaan ŞÖNİM -keskukset ovat vuodesta 2016 lähtien olleet avoimia myös miehille. Tämän arvioidaan olevan riskitekijä keskuksista palvelua saaville naisille. Joissain tapauksissa nämä keskukset toimivat pikemminkin perheterapiakeskuksina, joissa miehet saavat tukea, mikä viittaa siihen, että niiden tavoite ei ole ennaltaehkäistä väkivaltaa vaan säilyttää perheen yhtenäisyys.[[80]](#footnote-80) Kanadan maahanmuuttoviraston haastatteleman Mor Çatı -järjestön edustajan mukaan keskusten määrä ja laatu ei ole riittävä suhteutettuna tarpeisiin. Esimerkiksi 15 miljoonan ihmisen asuttamassa Istanbulissa on ainoastaan yksi ŞÖNİM -keskus.[[81]](#footnote-81)

YK:n ihmisoikeuskomitean 28.4.2023 kansalais- ja poliittisia oikeuksia koskevan yleissopimuksen toteutumista Turkissa seuraavan raportin mukaan maassa toimii psykologista, oikeudellista ja taloudellista neuvontaa antava puhelin ”Alo 183 Social Support Line”, joka kertoo asiakkaille heidän oikeuksistaan ja ohjaa heitä avun piiriin. Numero on tarkoitettu erityisesti naisille ja lapsille, jotka elävät väkivallan uhan alaisuudessa. Palvelun on tarkoitus ennaltaehkäistä väkivaltaa ja kunniamurhia. Puhelinnumero toimii vuorokauden ympäri viikon jokaisena päivänä.[[82]](#footnote-82) Raportissa kerrotaan myös 25.1.2021 valmistuneista ”sähköisistä monitorointikeskuksista”, ja niihin liittyvistä elektronisista rannekkeista, joilla väärintekijän ja uhrin liikkeitä voidaan seurata.[[83]](#footnote-83)

YK nostaa 27.7.2022 julkaisemassaan naisiin kohdistuvaa väkivaltaa Turkissa käsittelevässä raportissa ”merkittäväksi ongelmaksi” sopivien turvakotien ja uhreille tarkoitettujen palvelujen puutteen.[[84]](#footnote-84) Amnesty International -ihmisoikeusjärjestön mukaan naisten turvakodeilla on tiettyjä rajoitteita niihin pääsyssä. Järjestön vuonna 2021 julkaiseman raportin mukaan niihin ei päästetä yli 60 vuotta täyttäneitä naisia, kehitysvammaisia henkilöitä, henkilöitä, joilla on kehitysvammaisia lapsia tai henkilöitä, joiden lapset ovat yli 12 -vuotiaita.[[85]](#footnote-85) Kanadan maahanmuuttoviraston haastatteleman Mor Çatı -järjestön edustajan mukaan pakolais- ja maahanmuuttajataustaiset naiset kohtaavat syrjintää turvakoteihin pääsyssä. Samaan raporttiin haastatellun Lähi-idän Teknillisessä yliopistossa toimivan anonyymin politiikan tutkimuksen tutkimuspäällikön mukaan kaikki tukipalvelut ovat taajama-alueilla, ja maaseudulla alueilla asuvien naisten on mahdotonta päästä niihin. Kaupungeissa asuville ala- ja keskiluokkaisille naisille pääsy näihin palveluihin on parempaa. Yläluokkaiset naiset eivät lähteen mukaan käytä näitä palveluita. Hän kertoi haastattelussa myös, että kotiväkivallan uhreille ei ole heille tarkoitettuja mielenterveyspalveluita.[[86]](#footnote-86)

Hollannin ulkoministeriön Turkin lähtömaatietoa kuvaavaan elokuussa 2023 julkaistuun raporttiin haastateltujen lähteiden mukaan sukupuoli- ja seksuaalivähemmistöihin kohdistetusta kunniaväkivallasta ei ole saatavilla tietoa. Yksi anonyymeistä lähteistä kertoi, että valtaosaa sukupuoli- ja seksuaalivähemmistöihin kuuluvia henkilöitä, joihin kohdistuu hylkäämistä ja väkivaltaa heidän perheensä taholta, ei kannusteta raportoimaan näitä tapauksia poliisille. He ovat huolissaan mahdollisesta syrjinnästä mitä henkilöihin voi kohdistua poliisin taholta. Sukupuoli- ja seksuaalivähemmistöillä on heikko luottamus oikeusprosessiin.[[87]](#footnote-87)

# Löytyykö tietoa siitä, onko ns. kunniamurhia tehty Turkissa, vaikka uhri olisi paennut maan sisäisesti toiselle paikkakunnalle?

Sveitsin pakolaisavun haastatteleman lähteen mukaan Turkin viranomaiset pyrkivät salaamaan väkivallan uhan alla elävän henkilön henkilöllisyyden virallisissa asiakirjoissa häntä suojatakseen. Naisen on esitettävä henkilöllisyystodistuksensa käydessään sairaalassa, vuokratessaan asuntoa tai ostaessaan lääkkeitä. Hänen henkilöllisyysnumeroaan voidaan siis käyttää hänen liikkeidensä seuraamiseen. Viranomaissuojelun alaisena tämän tieto voidaan salata. Salassapitokäskyä tehtäessä viranomaisten tulisi teoriassa koordinoida salassapitokäskyn toimeenpano. Toisen Sveitsin pakolaisavun haastatteleman lähteen mukaan Turkin viranomaisten välinen koordinaatio on heikkoa, jonka vuoksi väkivallan uhan alla elävien henkilöiden henkilötietojen suojaamisen toteuttamisessa on ongelmia. Joissain tapauksissa, joissa tekijälle ollaan annettu uhria ja uhrin lapsia koskeva lähestymiskielto, jää viranomaisilta uhrin henkilötiedot koordinaation puutteen vuoksi salaamatta. Joissain tapauksissa viranomaiset eivät suostu salaamaan naisen henkilötietoja. Yhden haastatellun lähteen mukaan joillain kunniaväkivallan tekijöillä saattaa olla kontakteja viranomaisten keskuudessa, mikä voi mahdollistaa uhrin paikantamisen. Yhden lähteen mukaan on yleistä, että viranomaiset eivät ole saaneet salassapitokäskyä oikeusistuimelta, minkä johdosta naisen puoliso kykenee paikantamaan hänet.[[88]](#footnote-88) Kahden Sveitsin pakolaisavun haastatteleman lähteen mukaan henkilötietojen saanti viranomaisilta on mahdollista lahjuksilla.[[89]](#footnote-89) Perheet saattavat saada tiedon uhrista myös muiden palveluntarjoajien, kuten pankkien tai vakuutusyhtiöiden kautta, jos heillä on niissä työskentelevä kontaktihenkilö.[[90]](#footnote-90) Yhden Sveitsin pakolaisavun haastatteleman lähteen mukaan henkilöllä jolla on hyvät suhteet poliisiin on mahdollisuus paikantaa etsimänsä henkilö mistä tahansa Turkissa.[[91]](#footnote-91)

Sveitsin pakolaisavun haastatteleman lähteen mukaan henkilötiedot ovat yleensä salattuja Turkissa, mutta viranomaisilla on oikeudet kerätä tietoa kansalaisista. Esimerkeiksi lähde nostaa kunnallisviranomaiset, maarekisteriviranomaiset, notaarin ja jotkin muut valtiolliset viranomaiset. Joissain poikkeustapauksissa myös yksityishenkilöt voivat saada haltuunsa henkilötietoja. Tähän kuuluu tapaukset, jossa henkilö, josta halutaan hakea tietoja, on velallinen ja hän on osallisena oikeustapauksessa. Tällaisessa tapauksessa lainan antaja voi saada tietoja viranomaisilta henkilön asumispaikasta ja hänen omaisuudestaan.[[92]](#footnote-92) Sveitsin pakolaisavun tekemän sähköpostihaastattelun mukaan kunnilla on oikeus tutkia henkilön asumistietoja, lisätä hänen uudet asumistietonsa ja poistaa henkilön osoitetiedot. Haastateltavan mukaan on kuitenkin epätodennäköistä että kunnan työntekijät voivat löytää tietoa henkilön asumistiedoista jos hän on muuttanut kunnan ulkopuolelle.[[93]](#footnote-93) Sveitsin pakolaisavun haastatteleman lähteen mukaan UYAP24 -palvelussa[[94]](#footnote-94) tallennetut henkilöiden osoitetiedot ovat juristien saatavilla tapauksissa, joissa heillä on asianomaisen henkilön lupa käyttää näitä tietoja.[[95]](#footnote-95) E-Devlet -järjestelmässä[[96]](#footnote-96) henkilöt eivät voi nähdä perheensä ja sukulaistensa tietoja, mutta samassa osoitteessa asuvan puolison, sekä alle 40 -vuotiaiden lasten asumistiedot, mukaan asumistodisteet, ovat heille saatavilla. Henkilön E-Devlet -tilille on mahdollista kirjautua salasanalla. Yhden Sveitsin pakolaisavun haastatteleman lähteen mukaan käytännössä useissa väkivaltatapauksissa perheenjäsenillä on pääsy toistensa E-Devlet -tileille.[[97]](#footnote-97) Yksi lähde arvioi, että jos henkilö on muuttanut toiselle paikkakunnalle eikä ole rekisteröinyt asumistaan, hänen perheensä ei saa selville henkilön asuinpaikkaa. Kuitenkin jos perheen tuttavia työskentelee järjestelmän tukipalveluiden parissa, nämä saattavat välittää henkilön asuinpaikkatietoja häntä etsiville henkilöille. Virallisen rekisteröinnin tekeminen on ehto sähkö- vesi- ja kaasusopimusten solmimisessa uuteen asuntoon.[[98]](#footnote-98) Yhden haastatellun lähteen mukaan perhe saattaa saada toiseen osoitteeseen muuttaneen perheenjäsenen tiedot tekemällä häntä vastaan väärennetyn oikeustapauksen.[[99]](#footnote-99)

Sveitsin pakolaisavun haastatteleman väkivaltaa kokeneiden naisia avustavan järjestötyöntekijän mukaan naiset, jotka hakeutuvat tukipalveluihin eivät ole turvassa heidän aviomieheltään. Toisen haastatellun lähteen mukaan on mahdollista, että turvakotiin hakeutuvan naisen asumistiedot voivat päätyä eteenpäin.[[100]](#footnote-100) Haastatellun avustustyöntekijän mukaan sairaalassa tai apteekissa asioimisessa tai asuntoa vuokratessa henkilön on esitettävä hänen henkilöllisyystodistuksensa. Tätä voidaan käyttää henkilön paikantamiseen, jos viranomaiset eivät ole tehneet salassapitokäskyä. Toisen haastateltavan mukaan naisen on itse oltava yhteydessä eri viranomaisten kanssa varmistaakseen, että hänen ja hänen lastensa henkilötiedot pysyvät salassa. Hän kertoo tapauksesta, missä aviomies kykeni paikantamaan vaimonsa sen jälkeen, kun vaimo oli vienyt lapsen sairaalaan, jossa lapsi rekisteröitiin. Vaikka periaatteessa väkivallan uhan alla elävän naisen henkilötiedot tulisi salata tilanteessa, jossa asiasta on tehty salassapitokäsky, viranomaisten välillä ei ole koordinoivaa tahoa.[[101]](#footnote-101) Järjestötyöntekijän mukaan toisena ongelmana on se, että joissain tapauksissa viranomaiset eivät käsittele naisen tekemää salassapitohakemusta.[[102]](#footnote-102)

Naisten väkivallan vastaisen Istanbulin sopimuksen toteutumista Turkissa tutkineen asiantuntijaryhmän vuonna 2018 julkaisemassa raportissa tuodaan esiin turvallisuusongelmat viranomaisten välisen koordinaation puutteessa.[[103]](#footnote-103) Istanbulin sopimuksen toteutumista seuraavan monitorointialustan syyskuussa 2017 julkaiseman raportin mukaan Turkin lainvalvontaviranomaiset tekevät joskus yhteistyötä tekijän tai uhrin sukulaisten kanssa, paljastaen naisen olinpaikan yrittäessään taivutella naista tekemään sovinnon tekijän kanssa.[[104]](#footnote-104) Raportin mukaan salassapitoon liittyvät ongelmat ovat merkittävämpiä maaseudulla, missä on vähemmän väestöä ja sosiaalipalveluiden henkilöstöllä on enemmän yhteyksiä uhrien sukulaisten kanssa.[[105]](#footnote-105) Sveitsin pakolaisavun haastatteleman lähteen mukaan tahot jotka ovat yhteiskunnallisesti merkittävässä asemassa saattavat estää uhrilta tukipalveluihin pääsyn. Esimerkiksi nostetaan tilanne, jossa naisen tekemän ilmoituksen käsittely voi viivästyä tai se voidaan rekisteröidä myöhässä. Poliisi saattaa käyttää vaikutusvaltaansa estämään suojelun antamista sitä hakevalle henkilölle. Lähteen mukaan naiset nojaavat kansalaisjärjestöjen antamaan tukeen viranomaissuojelun sijaan.[[106]](#footnote-106)

Sveitsin pakolaisavun turkkilaiselta ihmisoikeusjärjestöltä saaman sähköpostin mukaan verikostoilta suojautuminen Turkin sisällä on todella vaikeaa. Ilman verikostossa mukana olevien perheiden tekemää sopimusta uhkalla ei vastauksen mukaan ole alueellisia tai ajallisia rajoja. Vastauksessa tuodaan esiin, että perheiden jäsenet ovat uhan alla kaikkialla Turkissa siihen asti, että perheet ovat tehneet sovun kiistassa. Myös tutkija Gareth Jenkinsin mukaan henkilö voi joutua verikoston uhriksi, vaikka hän matkustaisi muualle Turkkiin. Hänen mukaansa henkilöt, jotka lähtevät kotoaan paetakseen verikostoa ovat erityisen haavoittuvaisia tilanteessa, jossa toisen osapuolen heimo tunnistaa heidät. Hän kertoo, että joissain tapauksissa kotipaikkakunnaltaan muuttaneet saattavat virheellisesti olettaa olevansa turvassa verikostolta muuton seurauksena. Hänen mukaansa on olemassa useita esimerkkitapauksia, joissa muuttaneisiin henkilöihin ollaan kohdistettu verikostoja.[[107]](#footnote-107) Sinan Çaya tuo Turkin verikostoja käsittelevässä artikkelissaan esiin, että tekijä saattaa tarkoituksenmukaisesti etsiä uhriaan, joka on pyrkinyt piiloutumaan esimerkiksi suureen kaupunkiin kuten Ankaraan tai Istanbuliin ja paikantaa hänet jopa ulkomailla.[[108]](#footnote-108) Milliyetin 7.10.2019 julkaiseman artikkelin mukaan useat verikostot jotka ovat alkaneet Itä-Turkissa, johtavat taisteluihin myös Länsi-Turkissa.[[109]](#footnote-109)

Medialähteissä mainittuja tapauksia, joissa verikostoon liittyvää väkivaltaa on tapahtunut muualla kuin sen lähtöalueella:

* Hürriyet uutisoi 22.1.2022 Bursasta tapahtuneesta murhasta, minkä taustalla kerrotaan olleen verikosto. Artikkelin mukaan uhreina oli syyrialainen pariskunta, joiden kimppuun hyökkäsi henkilö aseen kanssa heidän kävellessään kadulla. Pariskunta haavoittui hyökkäyksessä ja heidät vietiin Merdanin sairaalaan. Nainen kuoli saamiinsa vammoihin ja mies oli sairaalassa artikkelin mukaan kriittisessä tilassa. Viranomaisten tekemän tutkimuksen mukaan tekijöinä olivat pariskunnan sukulaiset, jotka olivat tulleet kaupunkiin Elazığn kaupungista Bursaan tappamaan pariskunnan.[[110]](#footnote-110)
* Turkkilainen Demirören Haber Ajansi (DHA) uutisoi 11.4.2022 Antalyassa tapahtuneesta murhasta, minkä epäillään liittyvän Diyarbakırissa alkaneeseen verikostoon.[[111]](#footnote-111)
* Sabah uutisoi 6.6.2022 Istanbulin Kadıköyn kaupunginosassa tapahtuneen murhan tuomiosta. Artikkelin mukaan murha tapahtui lokakuussa 2021, kun Istanbulissa asuva parturi-kampaaja puukotettiin kuoliaaksi. Artikkelin mukaan tekijänä oli 20 -vuotias mies, joka oli Silopista kotoisin olevan miehen poika jolla oli 20 vuotta aikaisemmin ollut kielletty suhde uhrin kanssa Silopissa. Tekijä sai elinkautisen ja hänen isänsä ja setänsä saivat kovennetun elinkautisen tekoon avustamisesta.[[112]](#footnote-112)
* Hürriyet uutisoi tuomiosta liittyen 43 -vuotiaan miehen elokuussa 2022 tehtyyn murhaan Antalyassa. Artikkelin mukaan murha tapahtui maantiellä sijaitsevalla bussiasemalla, kun uhri oli matkustamassa Diyarbakırista Antalyaan. Poliisitutkimuksen mukaan murhan taustalla oli toukokuussa 2022 Diyarbakırin Bismilissä tehty murha, mutta poliisi jatkoi tutkintaa mahdolliseen verikostoon liittyvään motiiviin liittyen.[[113]](#footnote-113)
* 2Eylül uutisoi 29.4.2024 tapauksesta, jossa Iskenderusta kotoisin oleva 35 -vuotias nainen tapettiin Marmariksessa, missä hän asui. Mies puukotti naisen väittelyn seurauksena. Artikkelin mukaan tekijä oli saapunut Marmarikseen Iskenderusta 6 kuukautta aikaisemmin. Naiselta jäi 10 -vuotias orpo.[[114]](#footnote-114)
* Milliyet uutisoi 10.5.2021 48 -vuotiaan miehen ja hänen 26 -vuotiaan poikansa murhanneen Ares -nimisen sosiaalisen median vaikuttajan Antalyassa. Syyksi he kertoivat tähän sen, että he olivat nähneet Aresin ylläpitämillä sivuilla ”sopimattomia kuvia” perheen 14 -vuotiaasta tyttärestä. Miehet olivat matkustaneet Antalyaan kotipaikkakunnaltaan Diyarbakırista tekoa ennen.[[115]](#footnote-115)

# Lähteet

2Eylül 29.4.2024. *Marmaris kadın cinayetiyle çalkalanıyor*. <https://www.2eylul.com.tr/public/haber/marmaris-kadin-cinayetiyle-calkalaniyor-126838> (Käyty: 7.6.2024).

Aksoy, Ahu 1/2019. “Bir İnsan Hakları İhlali: Namus Cinayetleri”. *Researcher Social Science Studies*, vol. 7, no. 1, s. 1–19. <https://www.researchgate.net/publication/332115605_Bir_Insan_Haklari_Ihlali_Namus_Cinayetleri> (käyty: 31.5.2024).

Amnesty International 2021. *Turkey, Turn Words Into Actions: Duty-Bound to End Violence Against Women*. <https://www.amnesty.org/en/wp-content/uploads/2021/12/EUR4451092021ENGLISH.pdf> (käyty: 5.6.2024).

Durbaş, Bingül 2019. ’Honour’ killings of men by men in Turkey. Teoksessa: *Men, Masculinities and Honour-Based Abuse*. Idriss, Mohammed Mazher (toim.). Routledge, Lontoo.

Çakir, Mihri Inal 2003. “Kurdish Families”. Teoksessa: *International Encyclopedia of Marriage and Family Second Edition Volume 5*. Toim. Ponzetti, James J. s. 1008–1012. Ladattavissa osoitteesta: <https://epdf.tips/international-encyclopedia-of-marriage-and-family19972a777b0985f58aeab8d01508d90f6805.html> (käyty: 28.5.2024).

Çaya, Sinan 2014. ”The Turkish “Version” of Vendetta*”, Social Crimonol 2014* no. 2, vol. 2. Saatavilla osoitteesta: <https://www.longdom.org/open-access-pdfs/the-turkish-version-of-vendetta-2375-4435.1000113.pdf> (käyty: 23.5.2024).

CNN (Cable News Network) Türk 22.11.2023. *47 yıllık kan davası, bin kişinin katıldığı barış yemeği ile sona erdi*. <https://www.cnnturk.com/turkiye/47-yillik-kan-davasi-bin-kisinin-katildigi-baris-yemegi-ile-sona-erdi?page=1> (käyty: 31.5.2024).

DHA (Demirören Haber Ajansi) 11.4.2022. *'Kan davası' cinayetinde 5 ağırlaştırılmış müebbet talebi*. <https://www.dha.com.tr/gundem/kan-davasi-cinayetinde-5-agirlastirilmis-muebbet-talebi-2234180> (käyty: 28.5.2024).

Duvar 22.5.2021. *Şanlıurfa'da 'arazi' kavgası: 3 ölü, 9 yaralı*. <https://www.gazeteduvar.com.tr/sanliurfada-arazi-kavgasi-3-olu-9-yarali-haber-1523009> (käyty: 28.5.2024).

GREVIO (Group of Experts on Action against Violence against Women and Domestic Violence) 15.10.2018. *GREVIO’s (Baseline) Evaluation Report on legislative and other measures giving effect to the provisions of the Council of Europe Convention on Preventing and Combating Violence against Women and Domestic Violence (Istanbul Convention)*. Saatavilla osoitteesta: <https://www.ecoi.net/en/file/local/1447448/1226_1540285431_grevio-report-on-turkey.pdf> (käyty: 30.5.2024).

Haber Turk 22.3.2021. *19 yıl sonra kan davası!*. <https://www.haberturk.com/adana-da-dehset-son-dakika-19-yil-sonra-kan-davasi-3013817> (käyty: 28.5.2024).

HRW (Human Rights Watch) 26.5.2022. *Combating Domestic Violence in Turkey: The Deadly Impact of Failure to Protect*. <https://www.hrw.org/sites/default/files/media_2022/05/turkey0522_web.pdf> (käyty: 31.5.2024).

Hürriyet

20.2.2024. *Diyarbakır'da 9 kişinin öldüğü saldırıda jandarmaların ifadesi ortaya çıktı*. <https://www.hurriyet.com.tr/gundem/diyarbakirda-9-kisinin-oldugu-saldirida-jandarmalarin-ifadesi-ortaya-cikti-42408353> (käyty: 31.5.2024).

16.11.2023. *20 yıl sonra aynı aileden ikinci kurban! Kan parası için verilen araziyi alamayınca öldürmüş*. <https://www.hurriyet.com.tr/gundem/20-yil-sonra-ayni-aileden-ikinci-kurban-kan-parasi-icin-verilen-araziyi-alamayinca-oldurmus-42362153> (käyty: 31.5.2024).

11.4.2023. *'Kan davası' cinayetinde 5 ağırlaştırılmış müebbet talebi*. <https://www.hurriyet.com.tr/gundem/kan-davasi-cinayetinde-5-agirlastirilmis-muebbet-talebi-42249392> (käyty: 3.6.2024).

3.1.2023. *Bodrum'daki 'kan davası' cinayetinde tutuklu sayısı 6 oldu*. <https://www.hurriyet.com.tr/gundem/bodrumdaki-kan-davasi-cinayetinde-tutuklu-sayisi-6-oldu-42198025> (käyty: 3.6.2024).

2.10.2022. *Arkasından vurdu*. <https://www.hurriyet.com.tr/gundem/arkasindan-vurdu-42146558> (käyty: 3.6.2024).

3.7.2022. *Batman’da 3 kişinin öldüğü silahlı kavganın nedeni kan davasıymış*. <https://www.hurriyet.com.tr/gundem/batmanda-3-kisinin-oldugu-silahli-kavganin-nedeni-kan-davasiymis-42076929> (käyty: 3.6.2024).

9.3.2022. *Ganyan bayisindeki cinayetin altından 'kan davası' çıktı*. <https://www.hurriyet.com.tr/gundem/ganyan-bayisindeki-cinayetin-altindan-kan-davasi-cikti-42019236> (käyty: 3.6.2024).

22.1.2022. *Bursa'daki korkunç cinayetin nedeni 'kan davası' çıktı! 8 gözaltı*. <https://www.hurriyet.com.tr/gundem/bursadaki-korkunc-cinayetin-nedeni-kan-davasi-cikti-8-gozalti-41987792> (käyty: 3.6.2024).

Idriss, Mohammed Mazher 25.2.2021. “Abused by the Patriarchy: Male Victims, Masculinity, “Honor”-Based Abuse and Forced Marriages”. *Journal of Interpersonal Violence*, vol. 37, issue 13-14. <https://journals.sagepub.com/doi/full/10.1177/0886260521997928> (käyty: 5.6.2024).

Ipekyol Gazete 4.4.2023. *Urfa’daki namus cinayeti güvenlik kamerasında*. <https://www.gazeteipekyol.com/haber/14512319/urfadaki-namus-cinayeti-guvenlik-kamerasinda> (käyty: 7.6.2024).

IRB (Immigration and Refugee Board of Canada) 29.11.2022. *Domestic violence, including legislation; state protection; support services available to victims, including mental health services; the impact of COVID-19 (2020-November 2022)*. <https://irb-cisr.gc.ca/en/country-information/rir/Pages/index.aspx?doc=458727&pls=1> (käyty: 31.5.2024).

Istanbul Convention Monitoring Platform 9/2017. *Shadow NGO Report on Turkey’s First Report*

*on legislative and other measures giving effect to the provisions of the Council of Europe Convention on Preventing and Combating Violence against Women and Domestic Violence*. <https://rm.coe.int/turkey-shadow-report-2/16807441a1> (käyty: 30.5.2024).

Kardam, Filiz 7.1.2007. *The Dynamics of Honour Killings in Türkiye*. <https://www.unfpa.org/publications/dynamics-honour-killings-turkiye> (käyty: 5.6.2024).

Maahanmuuttovirasto

2.7.2021. *Turkki / Turkki, verikosto, kurdit, oikeudenloukkaukset ja viranomaissuojelu*. [kyselyvastaus] Saatavilla Tellus -tietokannasta (käyty: 20.5.2024).

14.12.2018. *Rikosprosessit, tuomiot, asiakirjat, sähköinen asiointi, E-Devlet, UYAP*. [kyselyvastaus] Saatavilla Tellus -tietokannasta (käyty: 3.6.2024).

Milliyet

23.2.2024. *4 çocuk babasına 9 kurşun! Sokak ortasında kanlı infaz*. <https://www.milliyet.com.tr/milliyet-tv/4-cocuk-babasina-9-kursun-sokak-ortasinda-kanli-infaz-video-7082926> (käyty: 31.5.2024).

7.12.2023. *Bin saatlik görüntü izleyip katili yakaladılar! İntikam detayı*. <https://www.milliyet.com.tr/gundem/bin-saatlik-goruntu-izleyip-katili-yakaladilar-intikam-detayi-7045740> (käyty: 31.5.2024).

5.4.2023. *Eşini öldürüp sosyal medya hesabına 'gururlu hissediyor' yazan kocanın ifadesi ortaya çıktı*. <https://www.milliyet.com.tr/gundem/esini-oldurup-sosyal-medya-hesabina-gururlu-hissediyor-yazan-kocanin-ifadesi-ortaya-cikti-6927525> (käyty: 7.6.2024).

10.5.2021. *Son dakika... Fenomen 'Ares' cinayeti davasında baba ve oğluna 18'er yıl hapis!*. <https://www.milliyet.com.tr/gundem/son-dakika-fenomen-ares-cinayeti-davasinda-baba-ve-ogluna-18er-yil-hapis-6502396> (käyty: 7.6.2024).

5.5.2021. *4 sanıklı yasak aşk cinayetinde tutuksuz yargılama tepkisi!*. <https://www.milliyet.com.tr/gundem/4-sanikli-yasak-ask-cinayetinde-tutuksuz-yargilama-tepkisi-6498273> (käyty: 7.6.2024).

30.1.2021. *Yasak aşk kanlı bitti! Eşi intihar etti, eniştesini öldürdü...* <https://www.milliyet.com.tr/gundem/yasak-ask-kanli-bitti-esi-intihar-etti-enistesini-oldurdu-6418880> (käyty: 7.6.2024.)

7.10.2019. *Türkiye’nin kan davası raporu: Diyarbakır, İstanbul Şanlıurfa ilk üçte*. <https://www.milliyet.com.tr/gundem/turkiyenin-kan-davasi-raporu-diyarbakir-istanbul-sanliurfa-ilk-ucte-6048197> (käyty: 28.5.2024).

Ministerie van Buitenslandse Zaken 8/2023. *General Country of Origin Information Report*

*on Türkiye*. [https://www.ecoi.net/en/file/local/2100485/General+COI+report+Turkiye+%28August+2023%29.pdf](https://www.ecoi.net/en/file/local/2100485/General%2BCOI%2Breport%2BTurkiye%2B%28August%2B2023%29.pdf) (käyty: 29.5.2024).

NTV

19.10.2023. *Düzce’deki vahşi cinayetin görüntüleri ortaya çıktı (Aldatma şüphesiyle takip edip öldürdü)*. [https://www.ntv.com.tr/galeri/turkiye/duzcedeki-vahsi-cinayetin-goruntuleri-ortaya-cikti-aldatma-suphesiyletakip-edip-oldurdu,mH9nnlHB8Eadnof5aICIeQ/yy3cvHCxOE-J66k1DTilVQ](https://www.ntv.com.tr/galeri/turkiye/duzcedeki-vahsi-cinayetin-goruntuleri-ortaya-cikti-aldatma-suphesiyletakip-edip-oldurdu%2CmH9nnlHB8Eadnof5aICIeQ/yy3cvHCxOE-J66k1DTilVQ) (käyty: 7.6.2024).

18.9.2023. *“Kan davası” cinayetlerinde 9 yıl sonra karar çıktı*. [https://www.ntv.com.tr/turkiye/kan-davasi-cinayetlerinde-9-yil-sonra-karar-cikti,Mp09hx3pu0ym3KvUuFES6g](https://www.ntv.com.tr/turkiye/kan-davasi-cinayetlerinde-9-yil-sonra-karar-cikti%2CMp09hx3pu0ym3KvUuFES6g) (käyty: 31.5.2024).

OFPRA (Office Francais De Protection Des Refugies Et Apatrides) 24.3.2023. *Turquie : Vendetta et conflits familiaux dans la province de Şanlıurfa*.

<https://www.ofpra.gouv.fr/libraries/pdf.js/web/viewer.html?file=/sites/default/files/ofpra_flora/2303_tur_vendetta_et_conflits_familiaux_sanliurfa_158224_web.pdf> (käyty: 31.5.2024).

Rudaw 5.2.2021. *Family feud in southern Turkey kills 7, injures 3: state media*. <https://www.rudaw.net/english/middleeast/turkey/050220211> (käyty: 28.5.2024).

Sabah 6.6.2022. *Son dakika: Annesinin yasak aşk yaşadığı kuaförü öldürdü! Savcılıktan dikkat çeken 'Töre cinayeti' tanımı*. <https://www.sabah.com.tr/yasam/son-dakika-20-yillik-kinle-islenen-cinayet-savciliktan-dikkat-ceken-tore-ve-namus-cinayeti-tanimi-6022829> (käyty: 7.6.2024).

Schweizerische Flüchtlingshilfe (SFH)

20.4.2023. *Türkei: Blutfehden*. Saatavilla osoitteesta: <https://www.ecoi.net/en/file/local/2093389/230420_TUR_Vendetta_VillageGuard_DE.pdf> (käyty: 23.5.2024).

23.11.2021. *Türkei: Zugriff auf Daten zum Aufenthaltsort bei drohendem Verbrechen im Namen der «Ehre»*. Saatavilla osoitteesta: <https://www.ecoi.net/en/file/local/2066056/211123_TUR_Zugriff_personenbezigen_Daten_Verbrechen_Ehre_anon.pdf> (käyty: 29.5.2024).

11.5.2021. *Türkei: Risiko der Offenlegung vertraulicher Informationen in Bezug auf den Schutz von Frauen, die von Verbrechen im Namen der «Ehre» bedroht sind*. <https://www.fluechtlingshilfe.ch/fileadmin/user_upload/Publikationen/Herkunftslaenderberichte/Europa/Tuerkei/210511_TUR_divulgation_infos_protection_femmes_web_DE.pdf> (käyty: 30.5.2024).

Slate 27.6.2018. *Les Turcs s'arment massivement*. <https://www.slate.fr/story/163328/turquie-folie-armes-apres-tentaive-coup-etat-juillet-2016-partisans-akp-erdogan> (käyty: 31.5.2024).

T24 9.1.2020. *Kan davası (Autor: Tayfun Atay)*. <https://www.ecoi.net/en/document/2052725.html> (käyty: 28.5.2024).

Taş, Hakkı 11/2020. ”The New Turkey and its Nascent Security Regime”. Artikkeli kokoelmassa: *GIGA Focus Middle East No. 6*. Saatavilla osoitteesta: <https://www.ecoi.net/en/file/local/2044531/gf_nahost_2006_en.pdf> (käyty: 28.5.2024).

Turkki

8.3.2012. *Law No. 6284 Law to protect family and prevent violence against women*. <https://www.lawsturkey.com/law/law-to-protect-family-and-prevent-violence-against-woman-6284> (käyty: 29.5.2024).

2004. *Rikoslaki*. Englannin kielinen käännös saatavilla osoitteesta: <https://www.refworld.org/legal/legislation/natlegbod/2004/en/74104> (käyty: 29.5.2024).

UN Human Rights Council

1.6.2023. *Report of the Special Rapporteur on violence against women and girls, its causes and consequences, Reem Alsalem, on her visit to Türkiye*. <https://www.ecoi.net/en/file/local/2093579/G2308697.pdf> (käyty: 29.5.2024).

28.4.2023. *Second periodic report submitted by Türkiye under article 40 of the Covenant pursuant to the optional reporting procedure, due in 2022*. Saatavilla osoitteesta: <https://www.ecoi.net/en/file/local/2093359/G2308747.pdf> (käyty: 29.5.2024).

UN on the Rights of the Child 2.6.2023. *Concluding observations on the combined fourth to fifth reports of Türkiye*. Saatavilla osoitteesta: <https://www.ecoi.net/en/file/local/2093347/CRC_C_TUR_CO_4-5_52894_E.pdf> (käyty: 29.5.2024).

United Nations Special Rapporteur on Violence against women and girls, its causes and consequences 27.7.2022. *Official visit to Türkiye 18 - 27 July 2022*. <https://view.officeapps.live.com/op/view.aspx?src=https%3A%2F%2Fwww.ohchr.org%2Fsites%2Fdefault%2Ffiles%2Fdocuments%2Fissues%2Fwomen%2Fsr%2F2022-07-27%2FSR-VAW-preliminary-findings-EN.docx&wdOrigin=BROWSELINK> (käyty: 31.5.2024).

USDOS (United States Department of State) 23.4.2024. *2023 Country Reports on Human Rights Practices: Turkey (Türkiye)*. <https://www.state.gov/wp-content/uploads/2024/02/528267_TU%CC%88RKIYE-2023-HUMAN-RIGHTS-REPORT.pdf> (käyty: 29.5.2024).

Van Postasi Gazetesi 29.1.2022. *Van Beşyolda namus cinayeti; Saldırıda ölüler var*. <https://vanpostasigazetesi.com/haber/van-besyolda-namus-cinayeti-saldirida-oluler-var-238806.html> (käyty: 7.6.2024).

Van Hakimiyet 1.2.2022. *Van'da öldürülen kadının kardeşi konuştu: Namus meselesi değil!*. <https://www.vanhakimiyetgazetesi.com/vanda-oldurulen-kadinin-kardesi-konustu-namus-meselesi-degil/3152/> (käyty: 7.6.2024).

VOA (Voice of America) 12.2.2024. *Türkiye’de 2023’te kadına yönelik şiddet tablosu: “Politikaların şiddete doğrudan etkisi var"*. <https://www.voaturkce.com/a/t%C3%BCrkiye-de-2023-te-kad%C4%B1na-y%C3%B6nelik-%C5%9Fiddet-tablosu-politikalar%C4%B1n-%C5%9Fiddete-do%C4%9Frudan-etkisi-var-/7483795.html> (käyty: 7.6.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Çakir, Mihri Inal 2003, s. 1012. [↑](#footnote-ref-1)
2. Aksoy Aho 1/2019, s. 2. [↑](#footnote-ref-2)
3. Aksoy Aho 1/2019, s. 3. [↑](#footnote-ref-3)
4. Kardam, Filiz 7.1.2007, s. 24. [↑](#footnote-ref-4)
5. Durbaş, Bingül 2019, s. 152–153. [↑](#footnote-ref-5)
6. Kardam, Filiz 7.1.2007, s. 29–40. [↑](#footnote-ref-6)
7. Kardam, Filiz 7.1.2007, s. 45. [↑](#footnote-ref-7)
8. Kardam, Filiz 7.1.2007, s. 46. [↑](#footnote-ref-8)
9. Kardam, Filiz 7.1.2007, s. 47. [↑](#footnote-ref-9)
10. Kardam, Filiz 7.1.2007, s. 42–44. [↑](#footnote-ref-10)
11. UN Human Rights Council 1.6.2023, s. 3, kappale 10. [↑](#footnote-ref-11)
12. UN Human Rights Council 1.6.2023, s. 7, kappale 33. [↑](#footnote-ref-12)
13. USDOS (United States Department of State) 23.4.2024, s. 64. [↑](#footnote-ref-13)
14. VOA 12.2.2024. [↑](#footnote-ref-14)
15. NTV 19.10.2023. [↑](#footnote-ref-15)
16. Milliyet 5.4.2023. [↑](#footnote-ref-16)
17. Ipekyol Gazete 4.4.2023. [↑](#footnote-ref-17)
18. Van Postasi Gazetesi 29.1.2022. [↑](#footnote-ref-18)
19. Van Hakimiyet 1.2.2022. [↑](#footnote-ref-19)
20. Milliyet 5.5.2021. [↑](#footnote-ref-20)
21. Milliyet 30.1.2021. [↑](#footnote-ref-21)
22. Çakir, Mihri Inal 2003, s. 1012. [↑](#footnote-ref-22)
23. Çaya, Sinan 2014, s. 3. [↑](#footnote-ref-23)
24. Aksoy Aho 1/2019, s. 7. [↑](#footnote-ref-24)
25. Aksoy Aho 1/2019, s. 8. [↑](#footnote-ref-25)
26. Aksoy Aho 1/2019, s. 4. [↑](#footnote-ref-26)
27. Office Francais De Protection Des Refugies Et Apatrides (OFRPA) 24.3.2023, s. 7. [↑](#footnote-ref-27)
28. Aksoy Aho 1/2019, s. 7. [↑](#footnote-ref-28)
29. Slate 27.6.2018. [↑](#footnote-ref-29)
30. Milliyet 7.10.2019. [↑](#footnote-ref-30)
31. T24 9.1.2020. [↑](#footnote-ref-31)
32. Haber Turk 22.3.2021. [↑](#footnote-ref-32)
33. Rudaw 5.2.2021. [↑](#footnote-ref-33)
34. Duvar 22.5.2021. [↑](#footnote-ref-34)
35. Hürriyet 9.3.2022. [↑](#footnote-ref-35)
36. Hürriyet 3.7.2022. [↑](#footnote-ref-36)
37. Hürriyet 2.10.2022. [↑](#footnote-ref-37)
38. Hürriyet 3.1.2023. [↑](#footnote-ref-38)
39. CNN Türk 22.11.2023. [↑](#footnote-ref-39)
40. NTV 18.9.2023. [↑](#footnote-ref-40)
41. Hürriyet 16.11.2023. [↑](#footnote-ref-41)
42. Milliyet 7.12.2023. [↑](#footnote-ref-42)
43. Hürriyet 20.2.2024. [↑](#footnote-ref-43)
44. Milliyet 23.2.2024. [↑](#footnote-ref-44)
45. Idriss, Mohammed Mazher 25.2.2021. [↑](#footnote-ref-45)
46. Durbaş, Bingül 2019, s. 153–154. [↑](#footnote-ref-46)
47. Kardam, Filiz 7.1.2007, s. 24–25. [↑](#footnote-ref-47)
48. Kardam, Filiz 7.1.2007, s. 29–30. [↑](#footnote-ref-48)
49. Kardam, Filiz 7.1.2007, s. 31. [↑](#footnote-ref-49)
50. Kardam, Filiz 7.1.2007, s. 33. [↑](#footnote-ref-50)
51. Kardam, Filiz 7.1.2007, s. 33–34. [↑](#footnote-ref-51)
52. Kardam, Filiz 7.1.2007, s. 39. [↑](#footnote-ref-52)
53. Kardam, Filiz 7.1.2007, s. 35–38. [↑](#footnote-ref-53)
54. Tätä käsitellään tarkemmin tämän kyselyvastauksen kohdassa 3, missä käsitellään kunniaväkivaltaan liittyvää lainsäädäntöä. [↑](#footnote-ref-54)
55. Durbaş, Bingül 2019, s. 155. [↑](#footnote-ref-55)
56. SFH 20.4.2023, s. 4. [↑](#footnote-ref-56)
57. SFH 20.4.2023, s. 5. [↑](#footnote-ref-57)
58. Çaya, Sinan 2014, s. 1. [↑](#footnote-ref-58)
59. SFH 20.4.2023, s. 5. [↑](#footnote-ref-59)
60. Turkki 2004, artikla 82. [↑](#footnote-ref-60)
61. Turkki 8.3.2012, artikla 3. [↑](#footnote-ref-61)
62. UN Human Rights Council 1.6.2023, s. 12, kappale 57. [↑](#footnote-ref-62)
63. Turkin rikoslain 29. artiklan mukaan ”perusteeton provosointi” keventää raskaan elinkautisen 18–24 vuoteen. Lähde: Turkki 2004, artikla 29. [↑](#footnote-ref-63)
64. UN Human Rights Council 1.6.2023, s. 3, kappale 10. [↑](#footnote-ref-64)
65. Durbaş, Bingül 2019, s. 156. [↑](#footnote-ref-65)
66. Çaya, Sinan 2014, s. 4–5. [↑](#footnote-ref-66)
67. USDOS 23.4.2024, s. 64–65. [↑](#footnote-ref-67)
68. Artiklan mukaan ”perusteeton provosointi” keventää raskaan elinkautisen 18–24 vuoteen. Lähde: Turkki 2004, artikla 29. [↑](#footnote-ref-68)
69. Amnesty International 22.12.2021, s. 26. [↑](#footnote-ref-69)
70. Durbaş, Bingül 2019, s. 154. [↑](#footnote-ref-70)
71. Durbaş, Bingül 2019, s. 156–162. [↑](#footnote-ref-71)
72. UN on the Rights of the Child 2.6.2023, s. 5, kappale 21. [↑](#footnote-ref-72)
73. SFH 20.4.2023, s. 7. [↑](#footnote-ref-73)
74. Kylävartijajärjestelmä luotiin vuonna 1985 väliaikaisena toimenpiteenä suojelemaan Itä-Turkin maaseudun kyliä ja avustamaan Turkin armeijaa. Kylävartioiden virallinen nimi ollaan muutettu ”turvallisuusvartijoiksi”, heidän toimialuettaan ollaan laajennettu kylien ulkopuolelle ja heille ollaan annettu aseenkanto-oikeus. Vuonna 2017 kylävartijoiden rivit uudistettiin, kun 17 000 kyläkaartiin kuulunutta eläköityi ja 25 000 rekrytoitiin heidän tilalleen. Lähde: Taş, Hakkı 11/2020, s. 5. [↑](#footnote-ref-74)
75. SFH 20.4.2023, s. 8. [↑](#footnote-ref-75)
76. Şiddet Önleme ve İzleme Merkezleri (suom. ”väkivallan ennaltaehkäisy- ja monitorointikeskus”) -keskuksia ja niiden saatavuutta käsitellään tarkemmin Maahanmuuttoviraston 2.7.2021 julkaisemassa kyselyvastauksessa ” Turkki / Turkki, verikosto, kurdit, oikeudenloukkaukset ja viranomaissuojelu”. [↑](#footnote-ref-76)
77. Turkki 8.3.2012, artikla 2, kohta f. [↑](#footnote-ref-77)
78. IRB 29.11.2022. [↑](#footnote-ref-78)
79. HRW 26.5.2022, s. 21. [↑](#footnote-ref-79)
80. Istanbul Convention Monitoring Platform 9/2017, s. 35. [↑](#footnote-ref-80)
81. IRB 29.11.2022. [↑](#footnote-ref-81)
82. UN Human Rights Council 28.4.2023, s. 17, kappale 109. [↑](#footnote-ref-82)
83. UN Human Rights Council 28.4.2023, s. 17, kappale 110. [↑](#footnote-ref-83)
84. United Nations Special Rapporteur on Violence against women and girls, its causes and consequences 27.7.2022, s. 6. [↑](#footnote-ref-84)
85. Amnesty International 22.12.2021, s. 24. [↑](#footnote-ref-85)
86. IRB 29.11.2022. [↑](#footnote-ref-86)
87. Ministerie van Buitenslandse Zaken 8/2023, s. 72. [↑](#footnote-ref-87)
88. SFH 23.11.2021, s. 6. [↑](#footnote-ref-88)
89. SFH 23.11.2021, s. 11–12. [↑](#footnote-ref-89)
90. SFH 23.11.2021, s. 12. [↑](#footnote-ref-90)
91. SFH 11.5.2021, s. 7. [↑](#footnote-ref-91)
92. SFH 23.11.2021, s. 7. [↑](#footnote-ref-92)
93. SFH 23.11.2021, s. 10–11. [↑](#footnote-ref-93)
94. UYAP -palvelua käsitellään tarkemmin Maahanmuuttoviraston 14.12.2018 julkaisemassa kyselyvastauksessa ”Rikosprosessit, tuomiot, asiakirjat, sähköinen asiointi, E-Devlet, UYAP”. [↑](#footnote-ref-94)
95. SFH 23.11.2021, s. 7–8. [↑](#footnote-ref-95)
96. E-Devletiä käsitellään tarkemmin Maahanmuuttoviraston 14.12.2018 julkaisemassa kyselyvastauksessa ”Rikosprosessit, tuomiot, asiakirjat, sähköinen asiointi, E-Devlet, UYAP”. [↑](#footnote-ref-96)
97. SFH 23.11.2021, s. 10. [↑](#footnote-ref-97)
98. SFH 23.11.2021, s. 11. [↑](#footnote-ref-98)
99. SFH 23.11.2021, s. 12. [↑](#footnote-ref-99)
100. SFH 11.5.2021, s. 4. [↑](#footnote-ref-100)
101. SFH 11.5.2021, s. 5. [↑](#footnote-ref-101)
102. SFH 11.5.2021, s. 5. [↑](#footnote-ref-102)
103. GREVIO 15.10.2018, s. 64. [↑](#footnote-ref-103)
104. Istanbul Convention Monitoring Platform 9/2017, s. 37. [↑](#footnote-ref-104)
105. Istanbul Convention Monitoring Platform 9/2017, s. 34–35. [↑](#footnote-ref-105)
106. SFH 11.5.2021, s. 7. [↑](#footnote-ref-106)
107. SFH 20.4.2024, s. 6. [↑](#footnote-ref-107)
108. Çaya, Sinan 2014, s. 5. [↑](#footnote-ref-108)
109. Milliyet 7.10.2019. [↑](#footnote-ref-109)
110. Hürriyet 22.1.2022. [↑](#footnote-ref-110)
111. DHA (Demirören Haber Ajansi) 11.4.2022. [↑](#footnote-ref-111)
112. Sabah 6.6.2022. [↑](#footnote-ref-112)
113. Hürriyet 11.4.2023. [↑](#footnote-ref-113)
114. 2Eylül 29.4.2024. [↑](#footnote-ref-114)
115. Milliyet 10.5.2021. [↑](#footnote-ref-115)